**ДО**

**Г-Н АЛЕКСАНДЪР АЛЕКСИЕВ**

**ПРЕДСЕДАТЕЛ НА**

**МЛАДЕЖКА ОРГАНИЗАЦИЯ „ВЪЗРАЖДАНЕ“**

**Email:** **vazrazhdanemladezhi@gmail.com**

**УВАЖАЕМИ ГОСПОДИН АЛЕКСИЕВ,**

В Държавната агенция за закрила на детето (ДАЗД) постъпи писмо с вх. № 97-00-65/09.06.2023 г., с което в качеството Ви на председател на Младежка организация „Възраждане“ изразявате недоволство от агресивно рекламираното събитие „София Прайд“, като апелирате за преустановяване изграждането на детска сцена и програма за деца.

По повод ежегодното организиране на „София Прайд“, организирано от доброволчески комитет от физически и юридически лица и подкрепящо хора с различна сексуална ориентация от страна на ДАЗД през 2022 г. беше публикувана позиция към организаторите, която остава непроменена и през настоящата година, да не се въвличат децата в събития, които са относими към пълнолетни лица, достигнали своето развитие и посока на сексуална ориентация. Според Конституцията на Република България, всички хора се раждат свободни и равни по достойнство и права. Поради своята неопитност и стремеж към подражание на възрастните обаче, децата са една много уязвима на влияние аудитория, поради което се нуждаят от закрила от въвличане в дейности, които биха имали негативни последици тяхното физическо, умствено, нравствено и социално развитие.

Паралелно с това, съгласно разпоредбите на Семейния кодекс, родителите са тези, които имат първостепенно право и задължение да се грижат за физическото, умственото, нравственото и социалното развитие на детето, за неговото образование и за неговите лични и имуществени интереси. Родителят отглежда детето, формира възгледите му и осигурява образованието му съобразно възможностите си и в съответствие с нуждите и наклонностите на детето и с цел израстването му като самостоятелна и отговорна личност. Родителите са отговорни за отглеждането, развитието и формиране на възгледите на своите деца. Интересите им са тяхна основна грижа, но отговорността да не се допуска въвличането на деца в дейности, които са неприсъщи за тях, е споделена. Заради своята неопитност и степен на развитие, децата биха могли да разберат неправилно смисъла на подобно мероприятие, поради което не е препоръчително да бъдат свидетели и участници в него или индиректно да бъдат използвани за отправяне на различни послания към обществото.

ДАЗД отчита и тревожната тенденция, че по време на масови мероприятия, където има струпване на много хора, често има провокации и съществува риск от ескалиране на напрежението и създаване на опасност за живота и здравето на всички участници, но най-вече на децата - предвид тяхното уязвимо физическо и психическо развитие. В тази връзка ДАЗД изразява увереност, че всички родители, които желаят да посетят събитието със своите деца, ще преценят внимателно рисковете за тях от струпването на много хора на такова масово мероприятие.

Съгласно нормативна уредба, специализираната закрила на обществени месата се осигурява от органите на Министерството на вътрешните работи, дирекции "Социално подпомагане" към Агенцията за социално подпомагане, общината, регионалните управления на образованието на Министерството на образованието и науката, регионалните здравни инспекции и от собствениците, наемателите и ползвателите на търговски обекти, кина и театри, както и от организаторите на обществени прояви.

Предвид това и по повод предстоящото провеждане на „София Прайд“, от страна на ДАЗД е изпратено писмо до кмета на Столична община и директора на Столична дирекция на вътрешните работи, с което е подчертана необходимостта от повишено внимание и бдителност относно присъствието на деца на събитието, с оглед гарантиране техните права и безопасност, както и за превенция на въвличането им в дейности, насочващи към ранна сексуална ориентация. Изискана е и информация, дали от страна на организаторите на събитието се предвижда изграждане на „детска сцена“, представяне на програма за деца, както и участие на деца в нея, включително какви действия са предприети за гарантиране на сигурността им.

Бих искала да Ви благодаря за изразената гражданска позиция в защита правата на децата в Република България, като вярвам, че с общи усилия и с ползотворно сътрудничество, ще бъдат осигурени необходимите условия за тяхното гарантиране.

**С уважение,**

